ГущыIэхэр къызтекIыгъэхэм якъэгъэнэфэн Iофышхо дишIагъ Щагъыр Аминэ. «Этимологический словарь адыгских (черкесских) языков» зыфиIорэм адыгэ гущыIэлъэ лъэпсэжъхэм морфемэхэр къахэгъэщыгъэнхэмкIэ, гущыIэу адыгабзэхэм ахэкIодыкIыгъэхэр зыпкъ игъэуцожьыгъэнхэмкIэ, абхъазыбзэмрэ адыгабзэмрэ ямэкъэзэтефэхэр къэгъэлъэгъонхэмкIэ макIэп Iофэу щызэшIуихыгъэр.